বিগত ৩০ বছর ধরে বিভিন্ন রকম স্বাস্থ্য পরিকল্পনার উন্নতি সত্ত্বেও ভারতে নবজাতকদের প্রতি অপর্যাপ্ত যত্ন এবং প্রসবকালীন অব্যবস্থার কারণে শিশু রোগ এবং শিশু মৃত্যু বর্তমান। প্রতি বছর কুড়ি লক্ষেরও বেশি শিশুর মৃত্যু হয় বিভিন্ন রকম প্রতিরোধযোগ্য সংক্রমণে।

প্রতিবছর প্রায় ১.৭২ মিলিয়ন শিশুর এক বছর বয়সে পৌঁছানোর আগেই মৃত্যু হয়। পাঁচ বছরের কম বয়সী শিশু এবং একদম ছোট শিশুদের মৃত্যুহার ক্রমহ্রাসমান, ১৯৭০ সালে ওই হার ছিল প্রতি হাজারে যথাক্রমে ২০২ এবং ১৯০, ২০০৯ সালে ছিল যথাক্রমে ৬৪ এবং ৫০, ২০১৮ সালে মোট মৃত্যুহার ছিল ৪১.১ এবং ২০১৬ সালে সেই হার কমে হয়েছে ৩৪.৬। যাইহোক এই ক্রমহ্রাসমানতা খুবই ধীর গতিতে এগিয়েছে। ইমিউনাইজেশন বাজেটে ঘাটতির জন্য এখনও পর্যন্ত মাত্র ৪৩.৫ শতাংশ শিশুকে সম্পূর্ণ টীকাকরণ করানো গেছে। ফিউচার হেলথ সিস্টেম কনসর্টিয়াম এর পশ্চিমবঙ্গের মুর্শিদাবাদ জেলার উপর করা এক সমীক্ষায় জানা গেছে যে এই টিকাদান প্রক্রিয়ায় অধিক এলাকার অন্তর্ভুক্তি গঠনের পথে বাধা হচ্ছে প্রথমত ওই এলাকার ভৌগোলিক অবস্থান, দ্বিতীয়ত অপর্যাপ্ত প্রশিক্ষিত স্বাস্থ্যকর্মী এবং তৃতীয়তঃ টিকাদান গ্রহণের প্রয়োজনানুভুতির অভাব। গ্রামীণে এলাকাগুলিতে হাসপাতাল, রাস্তাঘাট, জলের ব্যবস্থা এবং স্বাস্থ্য ব্যবস্থার পরিকাঠামোজনিত ত্রূটি বর্তমান। স্বাস্থ্যসেবা কর্মীর অভাব, অন্তঃসত্ত্বা অবস্থায় এবং নবজাতকদের প্রয়োজনীয় যত্নের বিষয়ে দুর্বল ব্যবস্থাও অধিকহারে শিশু মৃত্যুর অন্যতম কারণ।

মায়েদের স্বাস্থ্য পরিষেবায় অসামঞ্জস্য
সংক্রামক রোগ সমূহ
শিশুমৃত্যুর উচ্চহার
অপুষ্টি